कॉलेजों में अब एडमिशन के साथ ही भरना होंगे छात्रवृत्ति के फार्म
कॉलेजों में अप्रैल-मई से सत्र 2017-18 के एडमिशन शुरू हो जाएंगे। इस बार एडमिशन फार्म भरने के वक्त स्कॉलरशिप पात्रता वाले फार्म भी भराए जाएंगे।
नए सत्र से स्नातक-स्नातकोत्तर में यह व्यवस्था लागू होने वाली है। इसके लिए कॉलेज स्तर पर आवश्यक तैयारियों के लिए निर्देश जारी हुए हैं। आर्ट्स एंड कॉमर्स कॉलेज और गर्ल्स कॉलेज दोनों में प्रतिवर्ष स्नातक-स्नातकोत्तर कोर्स में करीब 5 हजार से अधिक नए छात्र-छात्राएं प्रवेश लेते हैं। नए शैक्षणिक सत्र को लेकर उच्च शिक्षा विभाग जल्द ही कक्षाओं के लिए ऑनलाइन व ऑफलाइन आवेदन को लेकर नीति की घोषणा करने जा रहा है। इन्हीं व्यवस्था से जोड़कर ही स्कॉलरशिप आवेदन भी किए जा सकेंगे। ओबीसी, एससी व एसटी वर्ग कों पात्रता के तहत छात्रवृत्ति आवेदन भराए जाएंगे। कॉलेज के माध्यम से संबंधित आवेदन आदिम जाति कल्याण विभाग की विभिन्न योजनाओं के लिए भेजे जाएंगे और राशि अलॉटमेंट की प्रक्रिया कर दी जाएगी। इससे अगले 2 माह के आसपास ही प्रथम किस्त भी जारी हो जाएगी।
hin_Deva hin_Deva hin_Deva